Windmaker met sy Windorreltjie is 'n nuwe langspeel album en on stel u met graagte voor an 'n betreklik nuwe persoonlikheid op die gebied van Boere-musiek, naamlik Eddie Alberts. Eddie is 'n skamerige, beskeie jong kêrel, wat soos alreeds gesê is, nog nie veel gehoor is nie, maar nogtans is hy een van ons ... konsertina spelers. Hierdie is sy eerste album, maar beslis nie sy laaste nie. Hy is nog ongetroud en woon te Alberton waar hy ook werksaam is. Hy speel al 'n geruime tyd lank saam met die orkes van Wiesie van Zyl, en saam met hierdie orkes het hy gevolglik ook die meeste van sy ondervinding opgedoen.
Wiesie van Zyl is beslis nie 'n nuweling in ons musiekwêreld nie, want hy is al jare lank besig met orkeste. Hy het al heelwat rondgereis, en baie kêrels gehelp om die pad na sukses te vind. Sy orkes word gereeld op die Oosrand gehoor en hulle tree ook heel dikwels in teaters op.